1.pielikums

Ministru kabineta

2009.gada 25.augusta noteikumiem Nr.970

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
|  | Dokumenta veids | Politikas plānošanas dokuments |
|  | Dokumenta nosaukums | Plāns sieviešu un vīriešu vienlīdzīgu tiesību un iespēju veicināšanai 2021.-2023.gadam (turpmāk – Plāns) |
|  | Politikas joma un nozare vai teritorija | Nodarbinātība un sociālā politika |
|  | Dokumenta mērķgrupas | Sabiedrība kopumā, jo īpaši darba devēji, darba ņēmēji, vecāki, jaunieši un jaunatnes darbā iesaistītās personas, vispārējās un profesionālās izglītības iestāžu audzēkņi un pedagogi, no vardarbības cietušas sievietes, sievietes un vīrieši ar invaliditāti. |
|  | Dokumenta mērķis un sākotnēji identificētās problēmas būtība | Mērķis: nodrošināt integrētu, mērķtiecīgu un efektīvu politiku, kas sekmē sieviešu un vīriešu vienlīdzīgu tiesību un iespēju īstenošanu.Mērķa sasniegšanai izvirzīti trīs rīcības virzieni: (1) sieviešu un vīriešu vienlīdzīgas tiesības un iespējas darba tirgū un izglītībā; (2) vardarbības ģimenē un ar dzimumu saistītas vardarbības novēršana; (3) dzimumu līdztiesības integrētās pieejas stiprināšana nozaru politikās. Plāna rīcības virzienu izvēle lielā mērā saistīta ar dažādos starptautiskos dokumentos akcentētajiem izaicinājumiem sieviešu un vīriešu vienlīdzīgu tiesību un iespēju veicināšanā, jo īpaši Apvienoto Nāciju Organizācijas Sieviešu diskriminācijas izskaušanas komitejas 2020.gada 10.marta rekomendācijā 1979.gada Konvencijas par jebkuras sieviešu diskriminācijas izskaušanu veiksmīgākai ieviešanai Latvijā paustais. Ar Plāna starpniecību iecerēts risināt tikai visaktuālākos izaicinājumus kā pamatjomas izvēloties stereotipu un aizspriedumu mazināšanu darba tirgū un izglītībā, kā arī ar dzimumu saistības vardarbības novēršanu. Vienlaikus liela uzmanība tiek veltīta valsts pārvaldes kapacitātes stiprināšanai, starpinstitūciju sadarbības attīstīšanai un izpratnes par dzimumu līdztiesību un tās sasaisti ar nozaru politikām turpmākai pilnveidošanai. Plāna īstenošanas gaitā iecerēts būtiski stiprināt valsts pārvaldes sadarbību ar nevalstiskajām organizācijām un dažādu sabiedrības grupu pārstāvjiem, nodrošinot, ka sieviešu un vīriešu vienlīdzīgu tiesību un iespēju veicināšanas pasākumi ir atbilstoši to mērķauditorijām un faktiskajām sabiedrības vajadzībām. Būtiski atzīmēt, ka tiks pievērsta pastiprināta uzmanība, lai Plāna pasākumu rezultāti būtu pieejami un ērti lietojami arī personām ar sensoriem traucējumiem, savukārt gadījumos, kad pasākuma īstenošana notiek klātienē, tiks ņemti vērā arī fiziskās vides pieejamības aspekti.  |
|  | Dokumenta izstrādes laiks un plānotā virzība | Dokumentu plānots pieteikt Valsts sekretāru sanāksmē 2021.gada aprīlī. |
|  | Dokumenti | Plāna projekts. |
|  | Sabiedrības pārstāvju iespējas līdzdarboties | Sabiedrības pārstāvji aicināti līdzdarboties, izsakot savu viedokli par Plāna projektu un tajā iekļautajiem pasākumiem:1. rakstiski (Skolas iela 28, Rīga, LV-1331);
2. elektroniski (natalija.pilipa@lm.gov.lv; lm@lm.gov.lv);
3. telefoniski (+371 67021505).
 |
|  | Pieteikšanās līdzdalībai | Sabiedrības pārstāvji aicināti izteikt savu viedokli par Plāna projektu un tajā iekļautajiem pasākumiem līdz 2021.gada 19.februārim (ieskaitot), norādot savu vārdu, uzvārdu un kontaktinformāciju (tālruņa numurs un e-pasta adrese).  |
|  | Cita informācija | Plāna projekts izstrādāts sadarbībā ar Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Tieslietu ministriju un Veselības ministriju, kā arī Valsts kanceleju, Centrālo statistikas pārvaldi, Jaunatnes starptautisko programmu aģentūru, Latvijas Investīciju attīstības aģentūru, Pārresoru koordinācijas centru, Sabiedrības integrācijas fondu, Valsts administrācijas skolu, Valsts bērnu tiesību aizsardzības inspekciju, Valsts darba inspekciju, Valsts izglītības attīstības aģentūru un Valsts izglītības satura centru. Plāna izstrādes gaitā notikušas arī konsultācijas ar nevalstiskajām organizācijām, kas strādā dzimumu līdztiesības, personu ar invaliditāti un jaunatnes politikas jomā. |
|  | Atbildīgā amatpersona | Natālija Pīlipa (+371 67021505, natalija.pilipa@lm.gov.lv) |